ऑस्ट्रेलिया के खिलाफ फिर छक्के जड़ेंगे सचिन, नए अवतार में आने वाले हैं नजर  
सचिन कॉमिक्स के हीरो बन गेंदबाजों के होश उड़ाते नजर आएंगे. 
उन पर बनी कॉमिक्स जल्द ही मार्केट में आएगी.
सचिन के फैंस 25 पन्नों की कॉमिक बुक में पढ़ और देख सकते हैं.
इस कॉमिक बुक में 25 पन्ने होंगे जिसमें सचिन के जीवन के कई खास पहलुओं से पाठकों को रू-ब-रू करवाया जाएगा. इसमें साल 1998 में शारजाह में खेली गयी उन दो पारियों की भी चर्चा होगी जिसमें सचिन ने स्टीव वॉ की अगुआई वाली ऑस्ट्रेलियाई टीम के खिलाफ लगातार दो शतक जड़कर टीम को टूर्नामेंट में जीत दिलाने का काम किया था. यह मैच सचिन के  करियर का मुख्य पड़ाव था. इस कॉमिक बुक के माध्‍यम से पाठकों को उनके जीवन के कुछ और पलों के बारे में जानने का मौका मिलेगा.